CELEX: 22005D0602
Language: hu
Date: 2005-08-04 00:00:00
Title: 2005/602/EK: Az EU–Marokkó társulási tanács 1/2005 határozata (2005. augusztus 4.) az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euro-mediterrán megállapodás, a származó termék fogalmának meghatározásáról és a közigazgatási együttműködés módszereiről szóló 4. jegyzőkönyvétől való eltérésről

9.8.2005   
            
            
               HU
            
            
               Az Európai Unió Hivatalos Lapja
            
            
               L 206/8
            
         
      AZ EU–MAROKKÓ TÁRSULÁSI TANÁCS 1/2005 HATÁROZATA
   
   (2005. augusztus 4.)
   az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euro-mediterrán megállapodás, a származó termék fogalmának meghatározásáról és a közigazgatási együttműködés módszereiről szóló 4. jegyzőkönyvétől való eltérésről
   (2005/602/EK)
   AZ EU-MAROKKÓ TÁRSULÁSI TANÁCS,
   tekintettel a 1996. február 26-án, Brüsszelben aláírt, az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó euro-mediterrán megállapodásra (1) (a továbbiakban: az EU–Marokkó megállapodás) és különösen a 4. jegyzőkönyvének a származó termékek fogalmának meghatározásáról és a közigazgatási együttműködés módszereiről szóló 39. cikkére,
   mivel:
   
               (1)
            
            
               Az EU-Marokkó megállapodás 4. jegyzőkönyvének 39. cikkére vonatkozó együttes nyilatkozat kimondja, hogy a Közösség kész arra, hogy a megállapodás aláírása után megvizsgáljon a Marokkó részéről érkező, a származási szabályoktól való eltérésekre vonatkozó minden kérést.
            
         
               (2)
            
            
               2005. április 19-én Marokkó kérelmezte a ruházati cikkekre vonatkozó származási szabályoktól való eltérést. 2005. június 7-én Marokkó kiegészítette kérelmét a termékeket és vonatkozó mennyiségeket tartalmazó lista megküldésével, a Harmonizált Áruleíró és Kódrendszer 61. és 62. árucsoportja alá tartozó, összesen 10 890 tonna ruházati cikket illetően.
            
         
               (3)
            
            
               A 2004. április 7-én aláírt Marokkó-Törökország szabadkereskedelmi megállapodás hatálybalépéséig, valamint a származási szabályokról szóló EU–Marokkó jegyzőkönyv módosításáig, az eltérés engedélyezné származó ruházati cikkek Törökországból származó szövetből, Marokkóban történő közösségi kivitel céljából történő előállítását.
            
         
               (4)
            
            
               Ez az eltérés a Törökországból származó, és a Közösségből Marokkóba exportált szövetekre is vonatkozik.
            
         
               (5)
            
            
               Az eltérés figyelembe veszi a jelenlegi származási jegyzőkönyvben foglaltakhoz képest magasabb fokú kumulációval járó hatásokat, és így hozzájárul a marokkói gazdaság, és különösen a textiliparág fejlődéséhez.
            
         
               (6)
            
            
               Ennek megfelelően az eltérés megítélésének az a feltétele, hogy a Marokkó és Törökország közötti szabadkereskedelmi megállapodás, beleértve a származási szabályokról szóló jegyzőkönyvet is, hatályba lépjen.
            
         
               (7)
            
            
               Az eltérést a három érintett fél, azaz Marokkó, Törökország és a Közösség között kötött, a származási szabályokat meghatározó új jegyzőkönyv hatálybalépéséig, de legfeljebb egy évig biztosítják,
            
         A KÖVETKEZŐKÉPPEN HATÁROZOTT:
   1. cikk
   Az EU–Marokkó megállapodás 4. jegyzőkönyvének II. mellékletétől eltérve, az e határozat mellékletében felsorolt és Marokkóban beszerzett, Törökországból származó szövetből készült ruházati cikkek marokkói eredetűnek minősülnek.
   2. cikk
   Az 1. cikkben előírt eltérés csak akkor alkalmazható, amennyiben az EU–Marokkó megállapodás 4. jegyzőkönyvében szereplő származási szabályokkal megegyező preferenciális származási szabályok vannak érvényben Törökország és Marokkó között a Törökországból származó szövetek származó helyzetének megállapítása tekintetében.
   3. cikk
   E határozat alkalmazásában és az EU–Marokkó megállapodás 4. jegyzőkönyve 18. cikkének (4) és (5) bekezdésétől eltérően a Közösség tagállamainak vámhatóságai EUR.1 szállítási bizonyítványokat állíthatnak ki a Törökországból származó, Marokkóba exportálandó szövetekre.
   4. cikk
   A mellékletben meghatározott mennyiségeket a Bizottság kezeli, amely meghoz minden, a hatékony kezelés érdekében tanácsosnak ítélt igazgatási intézkedést. A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (2) 308a., 308b. és 308c. cikke értelemszerűen vonatkozik a mellékletben szereplő mennyiségek kezelésére.
   5. cikk
   Marokkó vámhatóságai megteszik a szükséges lépéseket az 1. cikkben említett termékek kivitelének mennyiségi ellenőrzésére. E célból az e határozat alapján általuk kibocsátott minden bizonyítványon szerepel az arra való utalás. A marokkói illetékes hatóságok háromhavonta kimutatást küldenek a Bizottságnak arról, hogy milyen mennyiségekről állítottak ki EUR.1 szállítási bizonyítványokat e határozat alapján, és közlik a bizonyítványok sorszámát.
   6. cikk
   Az e határozat értelmében kiállított EUR.1 szállítási bizonyítványok 7. rovatában az alábbi jelzésnek kell szerepelnie az EU–Marokkó megállapodás valamelyik nyelvén, azaz valamely/bármely közösségi nyelven és arabul:
   
      „Eltérés – 1/2005 határozat”.
   
   7. cikk
   Marokkó és az Európai Közösség tagállamai a maguk részéről megteszik a határozat végrehajtásához szükséges intézkedéseket.
   8. cikk
   Ez a határozat elfogadásának napján lép hatályba.
   Ezt a határozatot a három érintett fél, azaz Marokkó, Törökország és a Közösség között kötött, a származó termék fogalmának meghatározásáról és a közigazgatási együttműködés módszereiről szóló új jegyzőkönyv hatálybalépéséig, de legfeljebb egy évig kell alkalmazni.
   
      Kelt Brüsszelben, 2005. augusztus 4-én.
      
         
            a Társulási Tanács részéről
         
         
            az elnök
         
         M. BENAÏSSA
         
      
   
   
      (1)  HL L 70., 2000.3.18., 2. o.
   
      (2)  HL L 253., 1993.10.11., 1. o. A legutóbb a 883/2005/EK rendelettel módosított rendelet (HL L 148., 2005.6.11., 5. o.).
   
      MELLÉKLET
      Az 1. cikkben említett lista
      (Az eltérésben részesülő termék)
      
                  Rendelésszám
               
               
                  HR-vámtarifaszám
               
               
                  Árumegnevezés
               
               
                  Mennyiség
                  (tonna)
               
            
                  09.1251
               
               
                  6203 42 és
               
               
                  Férfi vagy fiú hosszúnadrág, vállpántos és melles munkanadrág, bricsesznadrág és rövidnadrág pamutból
               
               
                  6 400
               
            
                  6204 62
               
               
                  Női vagy leány hosszúnadrág, vállpántos és melles munkanadrág, bricsesznadrág és rövidnadrág pamutból
               
            
                  6204 63 és
               
               
                  Női vagy leány hosszúnadrág, vállpántos és melles munkanadrág, bricsesznadrág és rövidnadrág szintetikus szálból
               
            
                  6204 69
               
               
                  Női vagy leány hosszúnadrág, vállpántos és melles munkanadrág, bricsesznadrág és rövidnadrág más textilanyagból
               
            
                  09.1253
               
               
                  6207
               
               
                  Férfi- vagy fiúatléta és más alsóing, alsónadrág, rövidnadrág, hálóing, pizsama, fürdőköpeny, háziköntös és hasonló áru
               
               
                  860
               
            
                  6211
               
               
                  Tréningruha, síöltöny és fürdőruha; más ruha
               
            
                  6212
               
               
                  Melltartó, csípőszorító, fűző, nadrágtartó, harisnyatartó, zoknitartó és hasonló áru, ezek részei is, kötött vagy hurkolt anyagból is
               
            
                  09.1254
               
               
                  6203 41
               
               
                  Férfi vagy fiú hosszúnadrág, vállpántos és melles munkanadrág, bricsesznadrág és rövidnadrág gyapjúból vagy finom állati szőrből
               
               
                  700
               
            
                  6203 43
               
               
                  Férfi vagy fiú hosszúnadrág, vállpántos és melles munkanadrág, bricsesznadrág és rövidnadrág szintetikus szálból
               
            
                  6203 49
               
               
                  Férfi vagy fiú hosszúnadrág, vállpántos és melles munkanadrág, bricsesznadrág és rövidnadrág más textilanyagból
               
            
                  09.1255
               
               
                  6205 és
               
               
                  Férfi-vagy fiúing
               
               
                  800
               
            
                  6206
               
               
                  Női vagy leánykablúz, ing és ingblúz
               
            
                  09.1256
               
               
                  6204 51-től 6204 59-ig
               
               
                  Női vagy leánykaszoknya és nadrágszoknya
               
               
                  800
               
            
                  09.1257
               
               
                  6109 90
               
               
                  T-ing, atléta és más alsó trikóing kötött vagy hurkolt, más textilanyagból
               
               
                  450
               
            
                  09.1258
               
               
                  6204 31-től 6204 39-ig
               
               
                  Női vagy leányka ujjas és blézer
               
               
                  430
               
            
                  09.1259
               
               
                  6111 30
               
               
                  Csecsemőruha és tartozékai kötött vagy hurkolt szintetikus szálból
               
               
                  350
               
            
                  09.1260
               
               
                  6204 42
               
               
                  Női és leánykaruha pamutból
               
               
                  100
               
            
                  ÖSSZESEN
               
               
                  10 890